**Ai gustul vinului în amurg**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

AI GUSTUL VINULUI ÎN AMURG

autor Nicolae Nistor

Ai gustul vinului topit în amurg

miroși a plante crude de vară,

ard sânii tăi ca mărul în pârg

și fluturași multicolori zboară.

Te voi goli din pahare de cristal,

vom adormi pe plantele ce trec,

și vom dansa pe sticlă de opal

până ce visele chiar, se petrec.

Vor arunca polen din flori de câmp

cenușa noastră va dansa în soare,

noi, definitiv, vom adormi în timp

în crângul cu miros de merișoare!

Ai gustul vinului născut din lut

pe care vântul toamnei îl adoră,

ca vinul ne-am născut dintr-un sărut

furat într-un amurg de seară!